Uzbekistan Airways aviakompaniyasi Moskvaga muntazam reyslar uchun chiptalar narxini e’lon qildi. Kompaniya axborot xizmatining xabar berishicha, Toshkent va Moskva o‘rtasidagi reys uchun chipta narxi 4,2 million so‘mdan oshmaydi. 7 aprel kuni Uzbekistan Airways 2021 yilning aprel oyidan boshlab, Toshkent - Moskva - Toshkent yo‘nalishi bo‘yicha muntazam aviaqatnovlar qayta joriy etilishi to‘g‘risida xabar berdi. Xabarda ma’lum qilinishicha, parvozlar har haftaning shanba kunlari amalga oshiriladi. Mazkur yo‘nalish bo‘yicha uchishni boshlash uchun Rossiyaga parvozdan avval 3 kalendar kunidan oshmagan manfiy natijali PZR testi ma’lumotnomasi talab etiladi. Reyslarda O‘zbekiston Respublikasining barcha fuqarolari va Rossiyaga kirishga cheklov qo‘yilmagan O‘zbekistonda doimiy yashash huquqiga ega chet el fuqarolari uchishi mumkin.